paragraph_text: Svoj je profesionalni radni vijek započela oko 1918. godine, radeći većinom kao samostalna konzervatorica restauratorica, a od 1942. godine radila je u restauratorskoj radionici muzeja za umjetnost i obrt u Zagrebu.<ref>Sukladno jednom dokumentu iz arhive Muzeja za umjetnost i obrt u Zagrebu Po zatvaranju radionice ona je zajedno sa Zvonimirom Wyroubalom 1947. godine prešla u novoosnovani zavod za restauriranje umjetnina ondašnje Jugoslavenske akademije znanosti i umjetnosti u Zagrebu. Između ostalog poznata je i po suradnji s Cvitom Fiskovićem, našim priznatim konzervatorom i povjesničarom umjetnosti (do formiranja prve restauratorske radionice u Dalmaciji, u Splitu 1954. godine, ali i kasnije).<ref>Sandra Šustić, Djelovanje Cvite Fiskovića na zaštiti i restauraciji povijesnog slikarstva i skulpture na hrvatskoj obali, doktorski rad, Sveučilište u Zagrebu, Filozofski fakultet, Zagreb, 2016., str. 125. - 130., darhiv.ffzg.unizg.hr, pristupljeno 23. veljače 2018.‎